CELEX: 62016CN0044
Language: fi
Date: 2016-01-25 00:00:00
Title: Asia C-44/16 P: Valitus, jonka Dyson Ltd on tehnyt 25.1.2016 unionin yleisen tuomioistuimen (neljäs jaosto) asiassa T-544/13, Dyson v. komissio, 11.11.2015 antamasta tuomiosta

25.4.2016   
            
            
               FI
            
            
               Euroopan unionin virallinen lehti
            
            
               C 145/18
            
         Valitus, jonka Dyson Ltd on tehnyt 25.1.2016 unionin yleisen tuomioistuimen (neljäs jaosto) asiassa T-544/13, Dyson v. komissio, 11.11.2015 antamasta tuomiosta
   (Asia C-44/16 P)
   (2016/C 145/23)
   Oikeudenkäyntikieli: englanti
   
      Asianosaiset
   
   
      Valittaja: Dyson Ltd (edustajat: solicitor E. Batchelor, solicitor M. Healy, barrister F. Carlin ja advocate A. Patsa)
   
      Muu osapuoli: Euroopan komissio
   
      Vaatimukset
   
   Valittaja vaatii, että unionin tuomioistuin
   
               —
            
            
               kumoaa valituksenalaisen tuomion kokonaisuudessaan
            
         
               —
            
            
               kumoaa riidanalaisen asetuksen (1) kokonaisuudessaan
            
         
               —
            
            
               määrää, että komissio vastaa omista oikeudenkäyntikuluistaan, ja velvoittaa sen korvaamaan Dysonin oikeudenkäyntikulut muutoksenhakumenettelyssä ja unionin yleisessä tuomioistuimessa.
            
         
      Oikeudelliset perusteet ja pääasialliset perustelut
   
   Dyson katsoo, että unionin yleinen tuomioistuin on tehnyt oikeudellisia virheitä.
   
               i.
            
            
               Ensinnäkin unionin yleinen tuomioistuin on virheellisesti katsonut Dysonin kanneperusteen koskevan ilmeistä virhettä, vaikka se koski direktiivin 2010/30/EU (2) 10 artiklan 1 kohdan mukaisen laillisen toimivallan puuttumista.
            
         
               ii.
            
            
               Toiseksi unionin yleinen tuomioistuin on tulkinnut komissiolle direktiivin 2010/30/EU 10 artiklan 1 kohdassa delegoidun toimivallan ulottuvuutta virheellisesti.
            
         
               iii.
            
            
               Kolmanneksi unionin yleinen tuomioistuin on loukannut Dysonin puolustautumisoikeuksia sellaisten tosiseikkojen osalta, joista Dysonilla ei ole ollut tilaisuutta lausua mielipidettään.
            
         
               iv.
            
            
               Neljänneksi unionin yleinen tuomioistuin on vääristänyt asiaan vaikuttavaa selvitysaineistoa ja/tai ottanut sen huomioon vääristyneellä tavalla.
            
         
               v.
            
            
               Viidenneksi unionin yleinen tuomioistuin on rikkonut Euroopan unionin tuomioistuimen perussäännön 36 artiklaa jättäessään perustelematta, miksi (i) asiassa sovellettavan laillisuusarvioinnin katsottiin koskevan ilmeistä virhettä; (ii) Dysonin esittämien tietojen pääteltiin olevan ”äärimmäisen teoreettisia”; (iii) asian arviointi perustettiin yksilöimättä jätetyn ”vaikutusten arvioinnin” tarkemmin määrittelemättömään osaan; (iv) Dysonin selvitys toistettavuudesta jätettiin huomiotta.
            
         
               vi.
            
            
               Kuudenneksi unionin yleinen tuomioistuin on soveltanut yhdenvertaisen kohtelun periaatetta koskevaa laillisuusarviointia virheellisesti.
            
         Dyson vaatii kunnioittavasti, että unionin tuomioistuin kumoaa valituksenalaisen tuomion ja ratkaisee asian unionin yleisessä tuomioistuimessa esitettyjen vaatimusten mukaisesti kumoamalla komission asetuksen (EU) N:o 665/2013 (riidanalainen asetus), koska unionin tuomioistuimella on käytettävissään riittävät tiedot asiaratkaisun antamiseksi ensimmäisessä oikeusasteessa esitetyistä seikoista.
   
      (1)  Euroopan parlamentin ja neuvoston direktiivin 2010/30/EY täydentämisestä pölynimurien energiamerkinnän osalta 3.5.2013 annettu komission delegoitu asetus (EU) N:o 665/2013 (EUVL L 192, s. 1).
   
      (2)  Energiaan liittyvien tuotteiden energian ja muiden voimavarojen kulutuksen osoittamisesta merkinnöin ja yhdenmukaisin tuotetiedoin 19.5.2010 annettu Euroopan parlamentin ja neuvoston direktiivi 2010/30/EU (EUVL L 153, s. 1).